ลักษณะการประกอบธุรกิจ

(1) ประวัติความเป็นมา

  บริษัท คาสเซ่อร์พีคโฮลดิ้งส์ จำกัด (มหาชน) เปิดดำเนินกิจการเมื่อเดือนมิถุนายน 2532
  ดำเนินธุรกิจอุตสาหกรรมผลิตเสื้อผ้าสำเร็จรูป เพื่อส่งออกจำหน่ายต่างประเทศ สินค้าที่ผลิตคือ
  เสื้อผ้าประเภท Outerwear ส่งออกจำหน่ายยังประเทศสหรัฐอเมริกา
  ประเทศในกลุ่มสหภาพยุโรป และประเทศอื่นๆ ผลิตจากวัตถุดิบ ผ้าทอ
  แหล่งที่มาของวัตถุดิบทั้งในประเทศและต่างประเทศ เป็นอุตสาหกรรมที่ใช้แรงงานเป็นหลัก
  ต้องการช่างฝีมือชำนาญและกึ่งชำนาญ ต่อมาในปี 2535
  บริษัทฯเริ่มขยายการลงทุนไปสู่ธุรกิจอสังหาริมทรัพย์ ทั้งในประเทศและต่างประเทศ
  แต่รายได้หลักของบริษัทยังคงเป็นรายได้จากอุตสาหกรรมผลิตเสื้อผ้าสำเร็จรูป

บมจ.คาสเซ่อร์พีคโฮลดิ้งส์

ธุรกิจเสื้อผ้าสำเร็จรูป พัฒนาอสังหาริมทรัพย์ อื่นๆ

99.99% บจ. ซีพีจี การ์เมนท์ 99.99% บจ.คาสเซ่อร์พีค เรียลเอสเตท 99.99%
บจ.คาสเซ่อร์พีค

100% Castle Peak Garment อินเตอร์เนชั่นแนล

Factory (Lao) Co., Ltd. * 99.99% บจ.เอกธนา พร็อพเพอร์ตี้ 41.00% บจ.อุตสาหกรรม

เยื่อและกระดาษ

คาสเซ่อร์พีค

99.99% บจ.ซัน พร็อพเพอร์ตี้

99.99% บจ.เสริมกิจ พร็อพเพอร์ตี้

30.00% Fukayama Development Co., Ltd. **

  49.00% บจ.ธานีวัฒนา *

* ยังไม่เปิดดำเนินการ

** หยุดดำเนินการชั่วคราว

(2) การประกอบธุรกิจ

  การประกอบธุรกิจของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อย
  เป็นธุรกิจหลัก 2 กลุ่ม คือกลุ่มธุรกิจเสื้อผ้าสำเร็จรูปและกลุ่มธุรกิจพัฒนาอสังหาริมทรัพย์

กลุ่มธุรกิจเสื้อผ้าสำเร็จรูป

สินค้าที่ผลิตคือ เสื้อผ้าสำเร็จรูปประเภท Jacket, Coat, ชุดกีฬา และชุดทำงานของสุภาพสตรี
ผลิตโดยบริษัท คาสเซ่อร์พีคโฮลดิ้งส์ จำกัด (มหาชน) และบริษัท ซี.พี.จี.การ์เมนท์ จำกัด
ผลิตภายใต้เครื่องหมายการค้าของผู้ซื้อ ตามจำนวนและแบบที่ผู้ซื้อกำหนด
เสื้อผ้าสำเร็จรูปที่ผลิตนี้ส่งออกจำหน่ายยังต่างประเทศในปี 2547
ตลาดส่งออกที่สำคัญคือประเทศสหรัฐอเมริกาเป็นอันดับ 1 คือร้อยละ 85 ของยอดขายรวม
รองลงมาคือกลุ่มสหภาพ ยุโรป ซึ่งมียอดขายร้อยละ 10 ของยอดขายรวม และตลาดอื่นๆ เช่น ญี่ปุ่น
แคนาดา รวมกันร้อยละ 5 ของยอดขายรวม

กลุ่มธุรกิจพัฒนาอสังหาริมทรัพย์

ดำเนินการโดยบริษัท คาสเซ่อร์พีค เรียลเอสเตท จำกัด และ บริษัทย่อยคือบริษัท เอกธนา
พร็อพเพอร์ตี้ จำกัด บริษัท ซัน พร็อพเพอร์ตี้ จำกัด และบริษัท เสริมกิจ พร็อพเพอร์ตี้ จำกัด

โครงการที่ดำเนินการเสร็จเรียบร้อยและโอนกรรมสิทธิ์ให้ผู้ซื้อแล้วคือ

-   โครงการหมู่บ้านสิวารัตน์ 2 มูลค่าโครงการ 430 ล้านบาท ตั้งอยู่ที่ ถนนพุทธมณฑลสาย 5
    อำเภอสามพราน จังหวัดนครปฐม

-   โครงการหมู่บ้านสิวารัตน์ 3 มูลค่าโครงการ 1,380 ล้านบาท ตั้งอยู่ที่ถนนพุทธมณฑลสาย 5
    อำเภอกระทุ่มแบน จังหวัดสมุทรสาคร

-   โครงการหมู่บ้านสิวารัตน์ 4 มูลค่าโครงการ 148 ล้านบาท ตั้งอยู่ที่อำเภอสามพราน
    จังหวัดนครปฐม

โครงการที่ดำเนินการในขณะนี้คือ โครงการหมู่บ้านสิวารัตน์ 5 ตั้งอยู่ที่ถนนพุทธมณฑลสาย 4
ตำบลกระทุ่มล้ม อำเภอสามพราน จังหวัดนครปฐม มูลค่าโครงการ 649 ล้านบาท
ก่อสร้างเป็นแบบบ้านทาวน์เฮาส์ 642 หน่วย ราคาขายต่อหน่วย 745,000 – 1,500,000 บาท ณ
วันที่ 31 ธันวาคม 2547 ได้ก่อสร้างแล้วเสร็จและโอนกรรมสิทธิ์ให้ผู้ซื้อแล้วร้อยละ 20
คาดว่าโครงการนี้จะเสร็จเรียบร้อยในกลางปี 2549

(3) โครงสร้างรายได้

[TABLE]

  แนวโน้มธุรกิจเสื้อผ้าสำเร็จรูป

  ตั้งแต่มกราคม 2548 เป็นต้นไป
  เป็นมิติใหม่ของการค้าในตลาดโลกที่ยกเลิกการจำกัดการนำเข้าของประเทศสมาชิกองค์การค้าโลก
  ด้วยความได้เปรียบด้านต้นทุนการผลิตที่ต่ำกว่า จะทำให้จีนได้รับส่วนแบ่งของตลาดเพิ่มมากยิ่งขึ้น
  คาสเซ่อร์พีคฯจะต้องเข้าสู่การแข่งขันด้านคุณภาพสินค้าและการบริการที่เป็นเลิศ

แนวโน้มธุรกิจพัฒนาอสังหาริมทรัพย์

  ราคาของน้ำมันที่เพิ่มขึ้นส่งผลกระทบโดยตรงต่อราคาของค่าวัสดุก่อสร้าง
  และดอกเบี้ยเงินกู้ยืมมีแนวโน้มที่เพิ่มขึ้น การตัดสินใจของผู้ซื้ออาจจะชะลอตัวลง
  และเลือกเฟ้นโครงการบ้านจัดสรรที่สมบูรณ์ที่สุดตามที่ผู้ซื้อต้องการ โครงการสิวารัตน์ 5
  ที่ดำเนินการอยู่ตั้งอยู่ในทำเลที่ดี การคมนาคมสะดวก
  ราคาขายที่สามารถแข่งขันได้กับโครงการอื่นที่ใกล้เคียง
  เป็นจุดขายที่สำคัญในการตัดสินใจของผู้ซื้อ

(4) เป้าหมายการดำเนินธุรกิจ

ธุรกิจเสื้อผ้าสำเร็จรูป บริษัทฯยังคงมีเป้าหมายที่จะขยายกำลังการผลิต
แต่ต้องขึ้นอยู่กับปัจจัยที่สำคัญคือ แรงงานฝีมือที่มีความชำนาญ ในจำนวนมากเพียงพอ
ด้านการตลาดบริษัทฯมีเป้าหมายที่จะขยายตลาดไปยังกลุ่มประเทศยุโรปเพิ่มขึ้น
ส่วนด้านการพัฒนาผลิตภัณฑ์ บริษัทฯมุ่งเน้นการผลิตสินค้าที่ใช้เทคโนโลยีสมัยใหม่
สร้างความแตกต่างจากผู้ผลิตรายอื่นๆ

ธุรกิจพัฒนาอสังหาริมทรัพย์ แนวโน้มเศรษฐกิจของประเทศไทยมีทิศทางที่ดีขึ้นเป็นลำดับ
มีปัจจัยหลายประการที่เอื้ออำนวยให้ความต้องการบ้านที่อยู่อาศัยเพิ่มขึ้น
โครงการบ้านจัดสรรที่ดำเนินการอยู่ในปัจจุบัน เน้นตลาดของผู้บริโภคที่มีรายได้ปานกลาง
ในอนาคตบริษัทฯ
จะดำเนินการในโครงการที่อยู่อาศัยที่สนองความต้องการของผู้บริโภคหลากหลายมากขึ้น